CELEX: 62014CN0015
Language: hr
Date: 2014-01-15 00:00:00
Title: Predmet C-15/14 P: Žalba koju je 15. siječnja 2014. Europska komisija podnijela protiv presude Općeg suda (drugo vijeće) donesene 12. studenoga 2013. u predmetu T-499/10: MOL Magyar Olaj- és Gázipari Nyrt. protiv Europske komisije

1.3.2014   
            
            
               HR
            
            
               Službeni list Europske unije
            
            
               C 61/6
            
         Žalba koju je 15. siječnja 2014. Europska komisija podnijela protiv presude Općeg suda (drugo vijeće) donesene 12. studenoga 2013. u predmetu T-499/10: MOL Magyar Olaj- és Gázipari Nyrt. protiv Europske komisije
   (Predmet C-15/14 P)
   2014/C 61/10
   Jezik postupka: engleski
   
      Stranke
   
   
      Žalitelj: Europska komisija (zastupnici: L. Flynn, K. Talabér-Ritz, agenti)
   
      Druga stranka u postupku: MOL Magyar Olaj- és Gázipari Nyrt.
   
      Žalbeni zahtjev
   
   Žalitelj od Suda zahtijeva da:
   
               —
            
            
               ukine presudu Općeg suda (drugo vijeće) od 12. studenoga 2013. u predmetu T-499/10 MOL Magyar Olaj- és Gázipari Nyrt. protiv Europske komisije; i
            
         
               —
            
            
               odbije zahtjev za poništenje Odluke Komisije C(2010) 3553 final od 9. lipnja 2010. u predmetu C-1/09 (prijašnji NN 69/2008) o državnoj potpori Mađarske MOL Nyrt.-u (1);
            
         
               —
            
            
               naloži tužitelju u prvostupanjskom postupku snošenje troškova;
               podredno,
            
         
               —
            
            
               vrati predmet Općem sudu na ponovno suđenje;
            
         
               —
            
            
               o troškovima prvostupanjskog i žalbenog postupka odluči naknadno.
            
         
      Žalbeni razlozi i glavni argumenti
   
   Komisija smatra da bi trebalo ukinuti pobijanu presudu zato što se u više dijelova te presude pojam selektivnosti pogrešno tumači i pogrešno primjenjuje.
   Kao prvo, presuda pogrešno primjenjuje sudsku praksu o selektivnosti u odnosu na mjere za koje nacionalna tijela imaju diskrecijsku ovlast u tretmanu koji dodijele poduzetnicima.
   Kao drugo, Opći sud netočno tumači pravo smatrajući da postojanje objektivnog kriterija nužno isključuje postojanje selektivnosti.
   Kao treće, presuda pogrešno povezuje postojanje selektivnosti s namjerom države članice da zaštiti jednog ili više operatora od novog režima naknada, čime je previdjela pretpostavku da se postojanje državne potpore mora temeljiti na učincima mjere koju se ispituje.
   Kao četvrto, razmatranja iznesena u presudi u vezi s „naknadnom izmjenom vanjskih uvjeta [pri čemu ugovor održava određenu razinu naknade]” ne mogu biti od važnosti za predmetni slučaj, s obzirom na to da je naknadna izmjena uvjeta izvan ugovora koju je Komisija ispitivala bila promjena u zakonodavnom sustavu.
   
      (1)  SL L 34, str. 55.